stanford-oval/wikipedia huggingface dataset:
Tuomo Prättälä
Henkilöhistoria ja yhtyeet

Prättälä aloitti pianonsoiton seitsemänvuotiaana. Hän on opiskellut Sibelius-lukiossa ja Pop & Jazz Konservatorion tanssimuusikkolinjalla ja suorittanut lisäksi siviilipalveluksen Teatterikorkeakoulun äänimiehenä. Musiikillisiksi vaikuttajikseen hän mainitsee Stevie Wonderin, Marvin Gayen, Curtis Mayfieldin ja varsinkin Princen, jolta hän on myös saanut vaikutteita laulutyyliinsä.
Muusikonuransa Prättälä aloitti Quintessence-yhtyeessä ja on soittanut kosketinsoittimia ja pianoa, laulanut ja tuottanut sekä tehnyt kappaleita useissa kokoonpanoissa, kuten Q-Continuum (jonka riveissä hän esiintyy taiteilijanimellä ”Organ Kane”), Ilmiliekki Quartet, Huba, Emma Salokoski Ensemble ja MP4. Vuosina 2002–2006 Prättälä oli mukana yhteensä kymmenellä albumilla seitsemässä eri kokoonpanossa, oli näissä yhtyeissä neljä kertaa ehdolla Emma-palkinnon saajaksi, voitti kaksi kansainvälistä jazzkilpailua Teosto-palkinnon ja Finland Festivalsin Vuoden nuori taiteilija -palkinnon.
Maaliskuussa 2007 Sony Finland ja Suomen Jazzliitto myönsivät Prättälälle Sony Jazzpalkinnon. Vuonna 2007 hän oli muun muassa mukana soittajana ja tuottajana Janna Hurmerinnan albumilla Right Now.
Henkilöhistoria ja yhtyeet > Tuomo

Prättälän ensimmäinen, taiteilijanimellä ”Tuomo” tehty sooloalbumi My Thing julkaistiin 17. tammikuuta 2007. Albumilla Prättälä lauloi, soitti piano- ja kosketinosuudet, sävelsi ja sanoitti kappaleet sekä teki sovitukset yhtyeelle, puhaltimille ja jousille. Albumi on julkaistu CD:n lisäksi vinyylinä. Albumilta julkaistiin single ”Don't Take it Too Hard / Ourselves”.
My Thing oli parhaimmillaan Suomen albumilistalla kahdeksannella sijalla. Maaliskuussa 2008 My Thing palkittiin Emma-palkinnolla kategoriassa Vuoden hip hop-, dance-, R&B-albumi. Prättälä oli samana vuonna ehdokkaana Vuoden miessolisti -kategoriassa. My Thing valittiin myös Radio Helsingin vuoden 2007 levyksi. Albumi on myynyt Suomessa kultalevyyn oikeuttavan määrän kopioita.
Prättälän toinen sooloalbumi Reaches Out For You julkaistiin CD:nä 4. helmikuuta 2009 ja vinyylinä 1. huhtikuuta. 15. lokakuuta 2008 albumilta julkaistiin radiosoittoon single "Ordinary". Singleä ei julkaistu CD:nä tai vinyylinä. Reaches Out For You nousi julkaisuviikollaan Suomen virallisen albumilistan toiseksi ja pysyi listalla viiden viikon ajan.
Prättälän kolmas albumi My Own Private Sunday julkaistiin 4. tammikuuta 2010. Prättälä soittaa useilla albumin kappaleilla suurimman osan instrumenteista. Albumi oli parhaimmillaan Suomen albumilistan sijalla kuusi.
Muita projekteja

Prättälä on soittanut myös kokoonpanossa Paleface & Räjähtävä nyrkki sekä yhdessä Markus Nordenstrengin kanssa duona Tuomo & Markus, joka on julkaissut vuonna 2016 albumin Dead Circles. Hän soittaa myös yhtyeissä Northern Governors sekä Pratt & Moody.
Nykyisin hän säveltää nuotteihin ja liikkuu tonaalisen ja atonaalisen musiikin välimaastossa.
Diskografia (sooloura)

My Thing (Jupiter (Texicalli),  2007)
Don't Take It Too Hard / Ourselves (Jupiter (Texicalli),  2007), 7" single
Reaches Out For You (Jupiter (Texicalli), 4. helmikuuta 2009)
My Own Private Sunday (Jupiter (Texicalli), 4. tammikuuta 2010)
The New Mystique (Sony Music Entertainment Finland Oy), 31. tammikuuta 2014)
Aiheesta muualla

Tuomo Prättälän verkkosivut (englanniksi)
Tuomo Prättälä Myspacessa (englanniksi)
Tuomo Prättälä Meteli.netissä
| --- | --- |
Auktoriteettitunnisteet: Taiteenala :  MusicBrainz 
Tuomo Prättälä Emma Salokoski Ensemblen kokoonpanossa Ilosaarirockissa vuonna 2007.
Juoksijapatsas

Juoksijapatsas voi tarkoittaa seuraavia patsaita:
Paavo Nurmen juoksijapatsas, useita valoksia eri paikoissa
Ilmari Salmisen juoksijapatsas Kouvolassa
Lasse Virénin juoksijapatsas, Helsingissä ja Myrskylässä
Väinö Sipilän juoksijapatsas Pälkäneellä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Juoksijapatsas”, voi hakea sivunnimihaulla, laajalla sivunnimihaulla tai tekstihaulla.
Sakris Kupila

Sakris Kupila (s. 1996) on suomalainen ihmisoikeusaktivisti. Hän on toiminut Setan puheenjohtajana vuosina 2019-2024. Aiemmin hän on ollut Setan nuorisotoimikunnan puheenjohtaja.
Kupila on kampanjoinut vuodesta 2017 yhdessä Amnesty Internationalin kanssa Suomen translainsäädännön uudistamiseksi. Kampanja on osa Amnestyn kansainvälistä Brave- ja Kirjeitä vapaudelle -kampanjaa. Sadattuhannet ihmiset ympäri maailmaa ovat allekirjoittaneet vetoomuksen, lähettäneet kirjeen tai osallistuneet erilaisiin tempauksiin Kupilan puolesta.
Kupila on tasa-arvoasioiden neuvottelukunnan ja ihmisoikeusvaltuuskunnan jäsen.
Kupila toimii lääkärinä Vantaan ja Keravan hyvinvointialueella. Mediuutisten toimitus valitsi Kupilan sadan vuonna 2019 vaikuttaneen terveysalan henkilön listalle.
Aiheesta muualla

Sakris Kupila Twitterissä
Henkilökuva Iltalehdessä
Henkilökuva Helsingin Sanomissa
Henkilökuva Lääkärilehdessä
Aldriini

| Aldriini |
| --- | --- |

Tunnisteet
IUPAC-nimi:  1,2,3,4,10,10-Heksakloori-1,4,4a,5,8,8a-heksahydro-ekso-1,4-endo-5,8-dimetaanonaftaleeni
CAS-numero:  309-00-2
PubChem CID:  12310947
SMILES:  ClC12C3C(C4CC3C=C4)C (C(Cl)2Cl)(Cl)C(Cl)=C1Cl
Ominaisuudet
Molekyylikaava:  C12H8Cl6
Moolimassa:  364,9 g/mol
Ulkomuoto:  värittömiä kiteitä
Sulamispiste:  104–105 °C (377–378 K)
Kiehumispiste:  145 °C (418 K)
Tiheys:  1,6 g/cm3
Liukoisuus veteen:  ei liukene veteen
Aldriini on POP-yhdiste, hyönteisten torjuntaan käytetty myrkky. Sitä on käytetty viljan, perunan ja puuvillan tuholaisia sekä termiittejä vastaan. Sen käyttö on kielletty Suomessa vuodesta 1972 alkaen. Aldriini on karsinogeeni ja mutageeni. Hapen kanssa reagoidessaan se muodostaa dieldriini-nimistä hermomyrkkyä. Siksi aldriiniin kuolleet hyönteiset ovat vaaraksi hyönteissyöjille.
Aldriinin kemiallinen kaava on C12H8Cl6, moolimassa 364,9 g/mol, sulamispiste 104–105 °C, tiheys 1,6 g/cm3 (vesi = 1,0 g/cm3) ja CAS-numero 309-00-2.
Aiheesta muualla

Kuvia tai muita tiedostoja aiheesta Aldriini Wikimedia Commonsissa
Terveysportti, metatesaurus: Aldriini
PubChem: Aldrin (englanniksi)
Kyoto Encyclopedia of Genes and Genomes (KEGG): Aldrin (englanniksi)
Toxin and Toxin Target Database (T3DB): Aldrin (englanniksi)
Yleisurheilun Euroopan-mestaruuskilpailut 1971

| Yleisurheilun Euroopan mestaruuskilpailut 1971 |
| --- | --- |
 
Sijainti:  Helsinki  Suomi
Kilpailupaikka:  Helsingin olympiastadion
Osallistujamaita:  29
Avajaiset:  10. elokuuta
Päättäjäiset:  15. elokuuta
 ← Ateenan EM-kisat 1969 Rooman EM-kisat 1974 → 
Vuoden 1971 yleisurheilun EM-kisat pidettiin Helsingin Olympiastadionilla 10.–15. elokuuta. Kilpailuihin osallistui 29 maata ja 857 urheilijaa. Kisat avasi presidentti Urho Kekkonen ja niitä seurasi 197 041 maksanutta katsojaa.
Suomi ja Helsinki olivat olleet isäntäehdokkaina jo vuosille 1966 ja 1969, mutta IAAF:n Euroopan komitea - sittemmin Euroopan yleisurheiluliiton hallitus - hyväksyi Helsingin järjestäjäksi vuoden 1971 kisoille. Silloinen SUL:n puheenjohtaja Jukka Uunila kutsui järjestelytoimikunnan koolle 16. marraskuuta 1967. Sen puheenjohtajaksi valittiin Jukka Lehtinen ja pääsihteeriksi Armas Valste, jonka tilalle tuli syksyllä 1969 liiton toimitusjohtaja Jorma Varis sekä tiedotuspäälliköksi Pentti Vuorio. Kisajärjestelyihin osallistuivat SUL:n lisäksi TUL, SFI, TUK, Stadion-säätiö ja Helsingin kaupunki.
Muita merkittäviä uudistuksia aiempiin nähden ja erityisesti vuoden 1952 kesäolympialaisiin oli stadionin hiilimurskaradan muuttuminen tartaniksi kesällä 1971, optiset mittalaitteet, väri TV-lähetykset, sähköinen ajanotto ja tietokonepohjainen tulospalvelu.
30 pennin juhlapostimerkki
Yleisurheilun EM-kisat 1971 Helsingissä, 50 pennin juhlapostimerkki
Tulokset > Miehet > 100 m

| Sija | Maa | Urheilija | Tulos |
| --- | --- | --- | --- |
| 1 |  | Valeri Borzov | 10,26 (CR) |
| 2 |  | Gerhard Wucherer | 10,48 |
| 3 |  | Vasilis Papageorgopulos | 10,56 |
Tulokset > Miehet > 200 m

| Sija | Maa | Urheilija | Tulos |
| --- | --- | --- | --- |
| 1 |  | Valeri Borzov | 20,30 (CR) |
| 2 |  | Franz-Peter Hofmeister | 20,71 |
| 3 |  | Jörg Pfeifer | 20,72 |
Tulokset > Miehet > 400 m

| Sija | Maa | Urheilija | Tulos |
| --- | --- | --- | --- |
| 1 |  | David Jenkins | 45,45 (CR) |
| 2 |  | Marcello Fiasconaro | 45,49 |
| 3 |  | Jan Werner | 45,56 |
Tulokset > Miehet > 800 m

| Sija | Maa | Urheilija | Tulos |
| --- | --- | --- | --- |
| 1 |  | Jevgeni Aržanov | 1.45,61 (CR) |
| 2 |  | Dieter Fromm | 1.46,01 |
| 3 |  | Andrew Carter | 1.46,21 |
Tulokset > Miehet > 1 500 m

| Sija | Maa | Urheilija | Tulos |
| --- | --- | --- | --- |
| 1 |  | Francesco Arese | 3.38,43 (CR) |
| 2 |  | Henryk Szordykowski | 3.38,73 |
| 3 |  | Brendan Foster | 3.39,24 |
Tulokset > Miehet > 5 000 m

| Sija | Maa | Urheilija | Tulos |
| --- | --- | --- | --- |
| 1 |  | Juha Väätäinen | 13.32,48 (CR) |
| 2 |  | Jean Wadoux | 13.33,56 |
| 3 |  | Harald Norpoth | 13.33,79 |
Tulokset > Miehet > 10 000 m

| Sija | Maa | Urheilija | Tulos |
| --- | --- | --- | --- |
| 1 |  | Juha Väätäinen | 27.52,78 (CR) |
| 2 |  | Jürgen Haase | 27.53,35 |
| 3 |  | Rašid Šarafetdinov | 27.56,26 |
Tulokset > Miehet > Maraton

| Sija | Maa | Urheilija | Tulos |
| --- | --- | --- | --- |
| 1 |  | Karel Lismont | 2.13.09,0 |
| 2 |  | Trevor Wright | 2.13.59,6 |
| 3 |  | Ron Hill | 2.14.34,8 |
Tulokset > Miehet > 20 km kävely

| Sija | Maa | Urheilija | Tulos |
| --- | --- | --- | --- |
| 1 |  | Nikolai Smaga | 1.27.20 |
| 2 |  | Gerhard Sperling | 1.27.29 |
| 3 |  | Paul Nihill | 1.27.35 |
Tulokset > Miehet > 50 km kävely

| Sija | Maa | Urheilija | Tulos |
| --- | --- | --- | --- |
| 1 |  | Veniamin Soldatenko | 4.02.22 |
| 2 |  | Christoph Höhne | 4.04.45 |
| 3 |  | Peter Selzer | 4.06.11 |
Tulokset > Miehet > 110 m aidat

| Sija | Maa | Urheilija | Tulos |
| --- | --- | --- | --- |
| 1 |  | Frank Siebeck | 14,00 |
| 2 |  | Alan Pascoe | 14,10 |
| 3 |  | Lubomír Nádeníček | 14,31 |
Tulokset > Miehet > 400 m aidat

| Sija | Maa | Urheilija | Tulos |
| --- | --- | --- | --- |
| 1 |  | Jean-Claude Nallet | 49,15 (CR) |
| 2 |  | Christian Rudolph | 49,34 |
| 3 |  | Dmitri Stukalov | 50,04 |
Tulokset > Miehet > 3 000 m esteet

| Sija | Maa | Urheilija | Tulos |
| --- | --- | --- | --- |
| 1 |  | Jean-Paul Villain | 8.25,12 |
| 2 |  | Dušan Moravčík | 8.26,11 |
| 3 |  | Pavel Sisojev | 8.26,42 |
Tulokset > Miehet > 4 x 100 m viesti

| Sija | Maa | Urheilija | Tulos |
| --- | --- | --- | --- |
| 1 |  | Ladislav Kříž   Juraj Demeč   Jiří Kynos   Luděk Bohman | 39,32 |
| 2 |  | Gerard Gramse   Tadeusz Cuch   Zenon Nowosz   Marian Dudziak | 39,72 |
| 3 |  | Vincenzo Guerini   Pietro Mennea   Pasqualino Abeti   Ennio Preatoni | 39,78 |
Tulokset > Miehet > 4 x 400 m viesti

| Sija | Maa | Urheilija | Tulos |
| --- | --- | --- | --- |
| 1 |  | Horst-Rüdiger Schlöske   Thomas Jordan   Martin Jellinghaus   Hermann Köhler | 3.02,94 |
| 2 |  | Andrzej Badeński   Jan Balachowski   Waldemar Korycki   Jan Werner | 3.03,64 |
| 3 |  | Lorenzo Cellerino   Giacomo Puosi   Sergio Bello   Marcello Fiasconaro | 3.04,58 |
Tulokset > Miehet > Korkeushyppy

| Sija | Maa | Urheilija | Tulos |
| --- | --- | --- | --- |
| 1 |  | Kęstutis Šapka | 220 |
| 2 |  | Csaba Dosa | 220 |
| 3 |  | Rustam Ahmetov | 220 |
Tulokset > Miehet > Seiväshyppy

| Sija | Maa | Urheilija | Tulos |
| --- | --- | --- | --- |
| 1 |  | Wolfgang Nordwig | 535 (CR) |
| 2 |  | Kjell Isaksson | 530 |
| 3 |  | Renato Dionisi | 530 |
Tulokset > Miehet > Pituushyppy

| Sija | Maa | Urheilija | Tulos |
| --- | --- | --- | --- |
| 1 |  | Max Klauß | 792 |
| 2 |  | Igor Ter-Ovanesjan | 791 |
| 3 |  | Stanisław Szudrowicz | 787 |
Tulokset > Miehet > Kolmiloikka

| Sija | Maa | Urheilija | Tulos |
| --- | --- | --- | --- |
| 1 |  | Jörg Drehmel | 17,16 |
| 2 |  | Viktor Sanejev | 17,10 |
| 3 |  | Carol Corbu | 16,87 |
Tulokset > Miehet > Kuulantyöntö

| Sija | Maa | Urheilija | Tulos |
| --- | --- | --- | --- |
| 1 |  | Hartmut Briesenick | 21,08 (ER) |
| 2 |  | Heinz-Joachim Rothenburg | 20,47 |
| 3 |  | Władysław Komar | 20,04 |
Tulokset > Miehet > Kiekonheitto

| Sija | Maa | Urheilija | Tulos |
| --- | --- | --- | --- |
| 1 |  | Ludvík Daněk | 63,90 (CR) |
| 2 |  | Lothar Milde | 61,62 |
| 3 |  | Géza Fejér | 61,54 |
Tulokset > Miehet > Moukarinheitto

| Sija | Maa | Urheilija | Tulos |
| --- | --- | --- | --- |
| 1 |  | Uwe Beyer | 72,36 |
| 2 |  | Reinhard Theimer | 71,80 |
| 3 |  | Anatoli Bondartšuk | 71,40 |
Tulokset > Miehet > Keihäänheitto

| Sija | Maa | Urheilija | Tulos |
| --- | --- | --- | --- |
| 1 |  | Jānis Lūsis | 90,68 |
| 2 |  | Jānis Doniņš | 85,30 |
| 3 |  | Wolfgang Hanisch | 84,22 |
Tulokset > Miehet > Kymmenottelu

| Sija | Maa | Urheilija | Tulos |
| --- | --- | --- | --- |
| 1 |  | Joachim Kirst | 8196 (CR) |
| 2 |  | Lennart Hedmark | 8038 |
| 3 |  | Hans-Joachim Walde | 7951 |
Tulokset > Naiset > 100 m

| Sija | Maa | Urheilija | Tulos |
| --- | --- | --- | --- |
| 1 |  | Renate Stecher | 11,35 |
| 2 |  | Ingrid Mickler-Becker | 11,46 |
| 3 |  | Elfgard Schittenhelm | 11,51 |
Tulokset > Naiset > 200 m

| Sija | Maa | Urheilija | Tulos |
| --- | --- | --- | --- |
| 1 |  | Renate Stecher | 22,70 (CR) |
| 2 |  | Györgyi Balogh | 23,26 |
| 3 |  | Irena Szewińska | 23,32 |
Tulokset > Naiset > 400 m

| Sija | Maa | Urheilija | Tulos |
| --- | --- | --- | --- |
| 1 |  | Helga Seidler | 52,14 |
| 2 |  | Inge Bödding | 52,90 |
| 3 |  | Ingelore Lohse | 52,93 |
Tulokset > Naiset > 800 m

| Sija | Maa | Urheilija | Tulos |
| --- | --- | --- | --- |
| 1 |  | Vera Nikolić | 2.00,00 |
| 2 |  | Patricia Lowe | 2.01,66 |
| 3 |  | Rosemary Stirling | 2.02,08 |
Tulokset > Naiset > 1 500 m

| Sija | Maa | Urheilija | Tulos |
| --- | --- | --- | --- |
| 1 |  | Karin Burneleit | 4.09,62 (WR) |
| 2 |  | Gunhild Hoffmeister | 4.10,31 |
| 3 |  | Ellen Tittel | 4.10,35 |
Tulokset > Naiset > 100 m aidat

| Sija | Maa | Urheilija | Tulos |
| --- | --- | --- | --- |
| 1 |  | Karin Balzer | 12,94 (CR) |
| 2 |  | Annelie Ehrhardt | 12,96 |
| 3 |  | Teresa Sukniewicz | 13,21 |
Tulokset > Naiset > 4 x 100 m viesti

| Sija | Maa | Urheilija | Tulos |
| --- | --- | --- | --- |
| 1 |  | Elfgard Schittenhelm   Inge Helten   Annegret Irrgang   Ingrid Mickler-Becker | 43,23 (ER) |
| 2 |  | Karin Balzer   Renate Stecher   Petra Vogt   Ellen Stropahl | 43,62 |
| 3 |  | Ljudmila Žarkova   Galina Buharina   Marina Sidorova   Nadežda Besfamilnaja | 44,45 |
Tulokset > Naiset > 4 x 400 m viesti

| Sija | Maa | Urheilija | Tulos |
| --- | --- | --- | --- |
| 1 |  | Rita Kühne   Ingelore Lohse   Helga Seidler   Monika Zehrt | 3.29,28 (WR) |
| 2 |  | Anette Rückes   Christel Frese   Hildegard Falck   Inge Bödding | 3.33,04 |
| 3 |  | Raisa Nikanorova   Vera Popkova   Nadežda Kolesnikova   Natalja Tšistjakova | 3.34,11 |
Tulokset > Naiset > Korkeushyppy

| Sija | Maa | Urheilija | Tulos |
| --- | --- | --- | --- |
| 1 |  | Ilona Gusenbauer | 187 (CR) |
| 2 |  | Cornelia Popescu | 185 |
| 2 |  | Barbara Inkpen | 185 |
Tulokset > Naiset > Pituushyppy

| Sija | Maa | Urheilija | Tulos |
| --- | --- | --- | --- |
| 1 |  | Ingrid Mickler-Becker | 676 (CR) |
| 2 |  | Meta Antenen | 673 |
| 3 |  | Heide Rosendahl | 666 |
Tulokset > Naiset > Kuulantyöntö

| Sija | Maa | Urheilija | Tulos |
| --- | --- | --- | --- |
| 1 |  | Nadežda Tšižova | 20,16 |
| 2 |  | Marita Lange | 19,25 |
| 3 |  | Margitta Gummel | 19,22 |
Tulokset > Naiset > Kiekonheitto

| Sija | Maa | Urheilija | Tulos |
| --- | --- | --- | --- |
| 1 |  | Faina Melnik | 64,22 (WR) |
| 2 |  | Liesel Westermann | 61,68 |
| 3 |  | Ljudmila Muravjeva | 59,48 |
Tulokset > Naiset > Keihäänheitto

| Sija | Maa | Urheilija | Tulos |
| --- | --- | --- | --- |
| 1 |  | Daniela Jaworska | 61,00 (CR) |
| 2 |  | Ameli Koloska | 59,40 |
| 3 |  | Ruth Fuchs | 59,16 |
Tulokset > Naiset > Viisiottelu

| Sija | Maa | Urheilija | Tulos |
| --- | --- | --- | --- |
| 1 |  | Heide Rosendahl | 5299 (CR) |
| 2 |  | Burglinde Pollak | 5275 |
| 3 |  | Margrit Herbst | 5179 |
Kisojen mitalitaulukko

| Sijoitus | Maa | Kulta | Hopea | Pronssi | Mitalien määrä | Sijoitus mitalien määrän mukaan |
| --- | --- | --- | --- | --- | --- | --- |
| 1. |  Itä-Saksa | 12 | 13 | 7 | 32 | 1. |
| 2. |  Neuvostoliitto | 9 | 3 | 8 | 20 | 2. |
| 3. |  Länsi-Saksa | 5 | 7 | 5 | 17 | 3. |
| 4. |  Tšekkoslovakia | 2 | 1 | 1 | 4 | 7. |
| 5. |  Ranska | 2 | 1 | 0 | 3 | 8. |
| 6. |  Suomi | 2 | 0 | 0 | 2 | 10. |
| 7. |  Iso-Britannia | 1 | 4 | 5 | 10 | 4. |
| 8. |  Puola | 1 | 3 | 5 | 9 | 5. |
| 9. |  Italia | 1 | 1 | 3 | 5 | 6. |
| 10. |  Belgia | 1 | 0 | 0 | 1 | 13. |
| 10. |  Itävalta | 1 | 0 | 0 | 1 | 13. |
| 10. |  Jugoslavia | 1 | 0 | 0 | 1 | 13. |
| 13. |  Romania | 0 | 2 | 1 | 3 | 9. |
| 14. |  Ruotsi | 0 | 2 | 0 | 2 | 11. |
| 15. |  Unkari | 0 | 1 | 1 | 2 | 12. |
| 16. |  Sveitsi | 0 | 1 | 0 | 1 | 16. |
| 17. |  Kreikka | 0 | 0 | 1 | 1 | 17. |
Suomalaisten saavuttamat mitalit > Miehet > Kultaa

Juha Väätäinen, 5 000 metriä ja 10 000 metriä
Lyhenteet

WR: Maailmanennätys
ER: Euroopanennätys
CR: Kilpailuennätys
Kalaallit Nunaata Radioa

| Kalaallit Nunaata Radioa |
| --- | --- |

Yritysmuoto:  valtionyhtiö
Perustettu:  1958
Kotipaikka:   Nuuk, Grönlanti
Omistaja:  Naalakkersuisut
Kotisivu:  https://knr.gl/kl
Infobox OKVirheellinen NIMI-arvo: 
Kalaallit Nunaata Radioa on Grönlannin yleisradioyhtiö. Se tuottaa ainoan koko saaren kattavan televisiokanavan. Yhtiö on perustettu vuonna 1958, televisiolähetykset alkoivat vuonna 1982 ja internetsisältöä alettiin tuottaa vuonna 1996.
HD-lähetykset aloitettiin vuonna 2020.
Vasektomia

| Vasektomia |
| --- | --- |
 Miehen sterilisaatio. Kuvassa punaisilla ympyröillä merkittynä siemenjohtimet, jotka katkaistaan vasektomiassa.
Ala:  Andrologia
Syyt:  Raskauden ehkäisy, lisääntymiskyvyn poistaminen
Luokitus
ICD-10:  Z30.2
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Vasektomia tarkoittaa miehen siemenjohtimien (lat. vas deferens) katkaisua. Vasektomia on steriloinnin menetelmä miehille. Vasektomia on yksinkertainen, tehokas, turvallinen ja pysyvä ehkäisymenetelmä. Verrattuna naisen sterilisaatioon, vasektomia antaa paremman ehkäisytehon, sisältää pienemmän komplikaatioriskin ja on hinnaltaan edullisempi.
Toimenpiteen nimi on peräisin latinasta: vas (deferens) + ektomia. Sterilisaatiosta käytetään myös kansankielistä ilmausta "piuhat poikki".
Anatomia

Siemenjohtimia on kaksi ja ne kulkevat molemmilla puolilla nivuskanavassa ja ovat noin 25–45 senttimetriä pitkät ja läpimitaltaan noin 2 millimetriä. Ne lähtevät kummastakin lisäkiveksestä kulkien kivespussin kautta, kiertäen virtsarakon etupuolelta yläkautta ja päättyen virtsaputkeen virtsarakon takapuolella siemenheittotiehyenä. Siemensyöksyssä siittiöiden lisäksi virtsaputkeen purkautuu rakkularauhasen ja eturauhasen eritteitä sekä jonkin verran myös eturauhasen alla sijaitsevista bulbouretraalirauhasista eli Cowperin rauhasista.
Historia

Vasektomia tehtiin ensimmäistä kertaa koiralle vuonna 1823. Ensimmäiset vasektomiat ihmisille tehtiin 1880-luvulla, jolloin toimenpiteen tarkoituksena oli hoitaa eturauhasen liikakasvua. 1890-luvulla huomio kiinnittyi vasektomian mahdollisuuteen toimia ehkäisymenetelmänä. Ensimmäinen steriloimistarkoituksessa tehty vasektomia tehtiin vuonna 1899 Yhdysvalloissa. Ensimmäinen kansallisen tason vasektomiaohjelma julkistettiin Intiassa vuonna 1954.
Yleisyys

Maailmanlaajuisesti vasektomiaa ehkäisynään käyttää 6–10 prosenttia. Vasektomiat ovat määrällisesti laskussa maailmanlaajuisesti. Kahdessa vuosikymmenessä vasektomioiden määrät ovat tippuneet 61 prosenttia. Yhtenä syynä suosion laskuun on pidetty vasektomian heikkoa saatavuutta. Vähiten vasektomiaa hyödynnetään Saharan eteläpuolisessa Afrikassa, jossa alle 0,1 % naimisissa olevista naisista raportoi käyttävänsä vasektomiaa ehkäisymenetelmänään.
Kulttuuriset uskomukset esimerkiksi lisääntymisestä ja maskuliinisuudesta, sosiaaliset normit ja tiedon puute vaikuttavat merkittävästi vasektomian hyväksyttävyyteen ehkäisykeinona. Ennakkoluuloista johtuen vasektomiaan saatetaan liittää virheellisiä käsityksiä, että vasektomia heikentäisi miehen kunniaa, seksuaalista kykyä tai maskuliinisuutta. Vasektomia saatetaan myös virheellisesti sekoittaa kastraatioon, joka on täysin eri toimenpide.
Yleisyys > Suomi

Vuosina 1987–1995 vasektomioita tehtiin alle tuhat vuodessa. Vuodesta 1996 alkaen vasektomioita on tehty noin 2000 vuosittain.
Suomessa tehtiin vuonna 2023 noin 2200 vasektomiaa, mikä on samaa tasoa edellisvuoden kanssa.
| Ikäryhmä | Osuus (%) | Lukumäärä |
| --- | --- | --- |
| alle 29 | 0,8 | 18 |
| 30 – 34 | 16,3 | 358 |
| 35 – 39 | 28,4 | 624 |
| 40 – 44 | 28,8 | 634 |
| yli 45 | 25,7 | 566 |
Alle 30-vuotiailla perusteet vasektomialle olivat: vähintään 3 alaikäistä lasta (83,3 %), ehkäisyvaikeudet (22,2 %), muut perusteet (5,6 %).
Yli 30-vuotiailla perusteet vasektomialle olivat: vähintään 30-vuoden ikä (98,6–99,1 %), vähintään 3 alaikäistä lasta (23–30 %), ehkäisyvaikeudet (4,6–6,7 %), muut perusteet (0 %).
Yleisyys > Ruotsi

Vuonna 2023 Ruotsissa vasektomioita suoritettiin 4480, joista 1904 suoritettiin 20–39 -vuotiaille. Vasektomioiden määrä on kaksinkertaistunut kymmenessä vuodessa.
Yleisyys > Muualla

Yhdysvalloissa tehdään vuosittain yli 500 000 vasektomiaa. Vuosien 2014–2021 välillä vasektomioiden määrä kasvoi 26 prosenttia.
Yhdistyneessä kuningaskunnassa tehdään noin 11 000 vasektomiaa vuosittain.
Intiassa tehdään 6 miljoonaa vasektomiaa vuosittain.
| Sija | Maa | Vasektomian yleisyys (%) |
| --- | --- | --- |
| 1. | Etelä-Korea | 16,8 |
| 2. | Australia | 14,0 |
| 3. | Bhutan | 12,6 |
| 4. | Yhdysvallat | 11,3 |
| 5. | Uusi-Seelanti | 10,1 |
| 6. | Yhdistynyt kuningaskunta | 9,8 |
| 7. | Belgia | 8,4 |
| 8. | Kanada | 7,4 |
| 9. | Espanja | 6,2 |
| 10. | Alankomaat | 6,0 |